|  |  |
| --- | --- |
| Numri i lëndës: | 2019:227545 |
| Datë: | 06.02.2020 |
| Numri i dokumentit: | 00813388 |

**P.nr.930/19**

**NË EMËR TË POPULLIT**

**GJYKATA THEMELORE NË PEJË**-Departamenti i përgjithshëm, me gjyqtarin e vetëm gjykues Ahmet Rexhaj, me pjesëmarrjen e bashkëpunëtores profesionale Besa Dervishaj, në çështjen penale ndaj të akuzuarve K B nga P, rruga “...”, nr... për vepër penale “Organizimi i skemave piramidale dhe bixhozit të paligjshëm” nga neni 294 par.1 të KPRK-së dhe Y B nga Peja, rruga “TMK”-së për vepër penale ndihma në kryerjen e veprës penale “Organizimi i skemave piramidale dhe bixhozit të paligjshëm” nga neni 294 par.1 e lidhur me nenin 33 të KPRK-së, duke vendosur sipas aktakuzës së Prokurorisë Themelore në Pejë, Departamenti për krime të përgjithshme, PP/II.nr.1479/2019 të datës 14.10.2019, pas mbajtjes së seancës dëgjimore mbi marrëveshjen për pranimin e fajësisë me datë 21.01.2020, në prezencë të Prokurores së shtetit Ardiana Veseli, të akuzuarit K B dhe mbrojtësi i tij, av.Xhelal Radoniqi dhe të akuzuarit Y B dhe mbrojtësi i tij, av.Sabrije Abazi , të njëjtën ditë mori dhe shpalli këtë:

**A K T GJ Y K I M**

1. I akuzuari K B, i lindur me datë ... në P, ku edhe tani jeton, rruga “..i”, nr...., i biri i N dhe i nënës L e gjinisë B, ka të kryer shkollën e mesme, i martuar, punëtor, i gjendjes së mesme ekonomike, me nr. personal ..., shqiptar, shtetas i Republikës së Kosovës, gjendet në liri,
2. I akuzuari Y B, i lindur me datë ... në P, ku edhe jeton, rruga “...”, nr..., i biri i A dhe i nënës L e gjinisë V, ka të kryer shkollën e mesme, i pa martuar, punëtor, i gjendjes së mesme ekonomike, me nr. personal ..., shqiptar, shtetas i Republikës së Kosovës, gjendet në liri,

**JANË FAJTOR**

**Për shkak se:**

**I akuzuari K B,**

I.Me datën 27.06.2019, rreth orës 22:20 minuta, në rrugën “...”, Komuna P, me qëllim të përfitimit të kundërligjshëm të dobisë pasurore për vete në kundërshtim me nenin 1 të Ligjit (06/L-155 Për ndalimin e lojërave të fatit), merret me organizimin e lojërave të ndaluara të fatit, në atë mënyrë që natën kritike policia e Kosovës pas pranimit të informacionit kanë shkuar në vendin e lartcekur, me çrast aty kanë vërejtur një lokal duke punuar si bastore-sportive, si veprimtari e pa regjistruar, duke vepruar në mënyrë të kundërligjshme,

-Me çka ka kryer vepër penale “Organizimi i skemave piramidale dhe bixhozit të paligjshëm”, nga neni 294 par.1 të KPRK-së.

**I akuzuari Y B,**

II.Me datën 27.06.2019, rreth orës 22:20 minuta, në rrugën “...”, Komuna Pejë, me qëllim të përfitimit të kundërligjshëm të dobisë pasurore për vete në kundërshtim me nenin 1 të Ligjit (06/L-155 Për ndalimin e lojërave të fatit), merr pjesë, ndihmon organizimin e lojërave të ndaluara të fatit, në atë mënyrë që natën kritike policia e Kosovës pas pranimit të informacionit kanë shkuar në vendin e lartcekur, me çrast aty kanë vërejtur një lokal duke punuar si bastore-sportive, si veprimtari e pa regjistruar, ku i pandehuri Y B natën kritike kishte shitur-shtypur 14 tiketa në mënyrë të kundërligjshme,

-Me çka ka kryer ndihma në kryerjen e veprës penale “Organizimi i skemave piramidale dhe bixhozit të paligjshëm”, nga neni 294 par.1 e lidhur me nenin 33 të KPRK-së.

Andaj gjykata duke u bazuar në nenin 7, 41, 43, 45 par.1 dhe 2, neni 46,47,73 të KPRK-së, nenit 294 par.1 të KPRK-së, dhe nenit 294 par.1 lidhur me nenin 33 të KPRK-së, si dhe nenit 365 të KPPK-së, të akuzuarit K B dhe Y B i:

GJ Y K O N

***Ashtu që të akuzuarin K B i shqipton dënim me burgim në kohëzgjatje prej gjashtë (6) muajve****.*

I njëjti dënim me pëlqimin e të akuzuarit i zëvendësohet me dënim me gjobë në shumë prej 1800€ (njëmijë e tetëqind euro), të cilin dënim është i obliguar që ta paguaj në afat prej 3 (tre) muaj, pas plotfuqishmërisë së këtij aktgjykimi.

Nëse i akuzuari i lartcekur dënimin nuk e paguan në afat të caktuar, atëherë dënimi me gjobë gjykata do ta zëvendësoi me dënim burgu, duke llogaritur një ditë burgim për çdo 20 euro të gjobës.

Obligohet i akuzuari K B që në emër të paushallit gjyqësor shumën prej 20€, si dhe në emër të taksës për kompensimin e viktimave të krimit në shumë prej 30€, të gjitha këto në afat prej 15 ditësh, pas plotfuqishmërisë së aktgjykimit.

***Ashtu që të akuzuarin Y B i shqipton dënim me burgim në kohëzgjatje prej dy (2) muajve.***

I njëjti dënim me pëlqimin e të akuzuarit i zëvendësohet me dënim me gjobë në shumë prej 200€ (dyqind euro), të cilin dënim është i obliguar që ta paguaj në afat prej 3 (tre) muaj, pas plotfuqishmërisë së këtij aktgjykimi.

Nëse i akuzuari i lartcekur dënimin nuk e paguan në afat të caktuar, atëherë dënimi me gjobë gjykata do ta zëvendësoi me dënim burgu, duke llogaritur një ditë burgim për çdo 20 euro të gjobës.

Obligohet i akuzuari Y B që në emër të paushallit gjyqësor shumën prej 20€, si dhe në emër të taksës për kompensimin e viktimave të krimit në shumë prej 30€, të gjitha këto në afat prej 15 ditësh, pas plotfuqishmërisë së aktgjykimit.

Konform nenit 62 par.2 pika 2.7 të KPRK-së, të akuzuarve të lartcekur iu shqiptohet dënimi plotësues konfiskimi i sendeve si: ... e markës .. me numër serik: LT43VF52K, LT43VF52K, LT40VF43B, LT40VF43B, LT49VF43B, LT49VF43K, LT49VF43K, 5 (pesë) shtëpiza me numër serik: CZCC94953K4, CZC2028NYD, KL (I pa lexueshëm), CZCD8953N1 CZ31690C1, 5 monitor DELL 74261-200G7U, DELL 74445-91A-EPLL, SAMSUNG (I pa lexueshëm), HPNK9430512, HPCN491102QK, 1 printer i tiketave me nr. serik TP 805, 2 fletore notes, 14 tiketa të shtypura të bastores, 1 fletë me shënime të borxhit 2x20 euro, me nr. serik SD8227376732 dhe UE 4289014358, 1X5 euro me nr. serik YA3115835378, 1x1 euro, 9x0.50 cent, 1x0.20 cent dhe 1x0.10 cent.

**A r s y e t i m**

Prokuroria Themelore në Pejë-Departamenti për krime të përgjithshme ka ngrit aktakuzë PP/II.nr.1479/2019 të datës 14.10.2019, ndaj të akuzuarit K B nga Peja, rruga ...”, nr... për vepër penale “Organizimi i skemave piramidale dhe bixhozit të paligjshëm” nga neni 294 par.1 të KPRK-së dhe Y B nga P, rruga “...”-së për vepër penale ndihma në kryerjen e veprës penale “Organizimi i skemave piramidale dhe bixhozit të paligjshëm” nga neni 294 par.1 e lidhur me nenin 33 të KPRK-së.

Me aktin PP/II.nr.1479/2019 të datës 11.10.2019, Prokurori i shtetit – Ardita Beqiraj-Hyseni, e ka njoftua gjykatën se me datë 10.10.2019 dhe 11.10.2019, me të akuzuarin K B dhe mbrojtësin e tij si dhe me të akuzuarin Y B dhe mbrojtësin e tij kanë lidhë marrëveshje për pranimin e fajësisë. I akuzuari K B e ka pranua fajësinë për vepër penale penale “Organizimi i skemave piramidale dhe bixhozit të paligjshëm” nga neni 294 par.1 të KPRK-së, dhe ati ti shqiptohet dënim brenda këtyre kufijve, dënim me burg prej 6 (gjashtë) muaj ( i cili dënim me pëlqimin e të njëjtit mund ti kthehet me të holla dhe atë në shumë prej 1800 euro deri në 2000 euro), si dhe ti shqiptohet dënim plotësues konform nenit 62 par.2 pika 2.7 të KPRK-së, konfiskimi i sendeve si: ... e markës .. me numër serik: LT43VF52K, LT43VF52K, LT40VF43B, LT40VF43B, LT49VF43B, LT49VF43K, LT49VF43K, 5 (pesë) shtëpiza me numër serik: CZCC94953K4, CZC2028NYD, KL (I pa lexueshëm), CZCD8953N1 CZ31690C1, 5 monitor DELL 74261-200G7U, DELL 74445-91A-EPLL, SAMSUNG (I pa lexueshëm), HPNK9430512, HPCN491102QK, 1 printer i tiketave me nr. serik TP 805, 2 fletore notes, 14 tiketa të shtypura të bastores, 1 fletë me shënime të borxhit 2x20 euro, me nr. serik SD8227376732 dhe UE 4289014358, 1X5 euro me nr. serik YA3115835378, 1x1 euro, 9x0.50 cent, 1x0.20 cent dhe 1x0.10 cent, I akuzuari Y B e ka pranua fajësinë për vepër penale ndihma në kryerjen e veprës penale “Organizimi i skemave piramidale dhe bixhozit të paligjshëm” nga neni 294 par.1 të KPRK-së, dhe ati ti shqiptohet dënim brenda këtyre kufijve, dënim me burg prej një deri dy muaj ( i cili dënim me pëlqimin e të njëjtit mund ti kthehet me të holla dhe atë në shumë prej 100 euro deri në 300 euro), dhe I ka propozua Gjykatës që ta pranoj marrëveshjen si të tillë.

Gjykata sipas propozimit, e ka caktua seancën për shqyrtimin e marrëveshjes mbi pranimin e fajësisë. Prokurorja e shtetit, në seancën e mbajtur me datë 21.01.2020 ka deklaruar se kanë arritur marrëveshje pas marrjes së konfirmimit nga ana e kryeprokurorit të shtetit, marrëveshja si e tillë është konsideruar se është lidhur konform dispozitave ligjore pasi që e njëjta është nënshkruar, andaj i propozon gjykatës që aktakuza së bashku me marrëveshjen të aprovohet dhe të akuzuarve t’ju shqiptohet dënimi i paraparë si në marrëveshje. Krahas kanë cekë edhe dënimin plotësues për konfiskimin e sendeve të lartcekura si në dispozitiv të këtij aktgjykimi si dënim plotësues për të cilin kërkon që të aprovohet nga Gjykata.

Përfaqësuesi i palës së dëmtuar A K pasi që është njoftuar me marrëveshjen për pranimin e fajësisë ka deklaruar se çdo dënim për të pavarësisht rastit të ndodhur të cilin rast e ka përjetuar rëndë, çdo dënim për të akuzuarin për të është i rëndë edhe pse e ka kuptuar se çka është plotësuar në marrëveshje mbi pranimin e fajësisë se çfarë duhet të jetë sanksioni. Shton më tutje se kur e ka shtri dorën dhe ia ka falur atë çka ka ndodhur, për të çdo sanksion është i pakuptimtë ndaj tij.

Mbrojtësi i të akuzuarit av.Xhelal Radoniqi nga Peja ka deklaruar se kanë marrë kopjet e aktakuzës dhe të marrëveshjes mbi pranimin e fajësisë, deklaron se aktakuza të cilën e kanë shqyrtuar është përpiluar konform dispozitave ligjore dhe nuk kanë vërejtje lidhur me aktakuzën, andaj nuk ju nevojitet kohë shtesë për ta shqyrtuar aktakuzën dhe veprën për të cilën i mbrojturi i tij është akuzuar dhe e pranojnë në tersi si të tillë.

Mbrojtësi i të akuzuarit av.Sabrije Abazi nga Peja ka deklaruar se kanë marrë kopjet e aktakuzës dhe të marrëveshjes mbi pranimin e fajësisë, deklaron se aktakuza të cilën e kanë shqyrtuar është përpiluar konform dispozitave ligjore dhe nuk kanë vërejtje lidhur me aktakuzën, andaj nuk ju nevojitet kohë shtesë për ta shqyrtuar aktakuzën dhe veprën për të cilën i mbrojturi i tij është akuzuar dhe e pranojnë në tersi si të tillë.

Gjykata pas shqyrtimit të shkresave të lëndës, gjene se Prokurori i Shtetit, pas negocimit me t të të akuzuarve dhe mbrojtësve të tyre, kanë lidhë marrëveshjen për pranimin e fajësisë, PP/II.nr.1479/2019 të datës 10.10.2019 dhe 10.11.2019 me të cilën të akuzuarit e kanë pranuar fajësinë për veprat penale për të cilat akuzohen, dhe ti shqiptohet dënim me burg në kohëzgjatje prej 6 (gjashtë) muaj, për të akuzuarin K B dhe dënim me burg në kohëzgjatje prej 2 muaj për të akuzuarin Y B, ku i njëjti dënim me burg për të akuzuarit me pëlqimin e tyre iu zëvendësohet në dënim me gjobë si dhe dënim plotësues konform nenit 62 par.2 pika 2.7, konfiskimi i sendeve të përshkruara si në dispotiv të këtij aktgjykimi.

Nga këto fakte, Gjykata gjenë se negocimi, arritja dhe nënshkrimi i marrëveshjes për pranimin e fajësisë, është bërë konform nenit 233 të KPPK-së.

Vendimi mbi shpenzimet e paushallit gjyqësor është i bazuar në nenin 450 të KPPK-së, dhe është vendos në lartësi si në dispozitiv me bindje se i akuzuari i ka kushtet për përmbarim.

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të akuzuarin që ti paguaj shpenzimet e viktimave të krimit.

Nga arsyet e cekura më lartë dhe me zbatimin e nenit 365, lidhur me nenin 370 të KPPK-së, dhe neneve 233, 247, 248 të KPPK-sëështë vendosur si në dispozitiv të këtij aktgjykimi.

Nga sa u tha më lartë është vendos si në dispozitiv të aktgjykimit.

**NGA GJYKATA THEMELORE NË PEJË-Departamenti i përgjithshëm P.nr.930/19.**

**Bashkëpunëtores profesionale Gjyqtari i vetëm gjykues**

Besa Dervishaj Ahmet Rexhaj

**KËSHILLË JURIDIKE:**

Kundër këtij aktgjykimi është e lejuar ankesa

në afat prej 15 ditësh, nga dita e marrjes, Gjykatës

së Apelit në Prishtinë, e nëpërmjet të kësaj gjykate.